Mašinos įgalina mus būti kūrybingus ir sukurti įstabias struktūras.
Įspūdingų struktūrų randame ir gamtoje, o jos taip pat
sukonstruotos mašinomis.
Tokiomis mašinomis, kurios ženkliai sudėtingesnės už žmonių sukurtas.
Tiesą sakant, šį rąstą skaido mažyčiai
grybai, kurie daug sudėtingesni už šį droną.
Aš esu Maikas Behe, sveiki atvykę į nematytą organinių mikromašinų pasaulį.
Visos gyvos būtybės sudarytos iš ląstelių.
Mikrobai yra vienaląsčiai organizmai.
Pažangios gyvybės formos turi trilijonus ląstelių.
Ląstelės viduje vyksta tokios sudėtingos
tarpusavyje susijusių molekulinių mašinų operacijos,
kurioms neprilygtų jokios šiuolaikinės gamyklos.
Šie sudėtingi mechanizmai ląstelei leidžia apdoroti energiją,
vykdyti genetines instrukcijas ir save
kopijuoti, visa darant neįtikėtinai efektyviai.
Esu biochemikas – mokslininkas, tyrinėjantis gyvybės molekules.
Dar niekada nebuvo taip įdomu būti gyvybės mokslų specialistu.
Dabar – molekulinės biologijos atradimų aukso amžius.
Stulbinantys proveržiai, padedantys suprasti
ląstelę, esmingiausią gyvybės vienetą,
vyksta vis greičiau.
Mano požiūris į ląstelę pasikeitė seniai.
Nacionalinio sveikatos instituto labaratorijoje
vykdžiau podoktorantūros tyrimus.
Apie gyvybės kilmę diskutavau su kolega.
Mąstydami apie ląstelę svarstėme, kaip jos sudėtinga membrana, baltymai,
medžiagų apykaita ir genetinis kodas galėjo susiformuoti kaip betikslių pokyčių
susikaupimo rezultatas.
Tai glumino, tačiau viską nuleidome juokais.
Galvojome, kad jei mes nežinome atsakymo, kas nors turi žinoti.
Tačiau per tolesnį dešimtmetį taip ir nepamačiau jokio mokslo leidinio,
tinkamai atsakančio į šį įkyrų klausimą apie ląstelės sudėtingumą.
Visa skaityta literatūra rėmėsi prielaida, kad šie
biologiniai slėpiniai galiausiai bus išaiškinti Darvino
evolucijos teorija.
Kadangi pats buvau evoliucinistas, tai man tiko.
Tačiau man į rankas pakliuvo genetiko Maiklo
Dentono knyga Evoliucija: teorija ir krizė.
Joje įvardytos rimtos Darvino teorijos problemos,
užduoti sunkūs klausimai apie gyvybės kilmę ir parodyta, kad mokslas
į juos neatsakė.
Net jei visi darė prielaidą, kad moksliniai atsakymai jau yra, ar bent bus.
Knyga mane probloškė.
Į biologiją pradėjau žvelgti naujai
bei pradėjau kelti daugybę klausimų.
Tai ši serija ir kviečia daryti: kelti klausimus.
Ne apie biologinės kilmės kodėl? ar kada?, bet kaip?
Kaip jau sakiau, dar nėra buvę įdomesnio ir
smagesnio laiko būti biologu nei dabar, tad itin
laukiu kelionės per šią seriją, ir viliuosi, jog prisijungsite.